
Labanan ang teroristang paghahari 


ng rehimeng Arroyo 


akaraan lamang ang isang linggo, napilitan si 
M Gloria Arroyo na bawiin nitong Marso 3 ang 

kanyang idineklarang proklamasyon na nag- 
pailalim sa buong bansa sa "state of emergency." 
Ayon sa kanyang mga alipures, napawi na umano sa 
kalakhan ang banta sa seguridad ng bansa. Idineklara 
niya ang Presidential Proclamation 1017 noong Pebre- 
ro 24. 

Ang totoo, sinalubong ng malawakan at mariing 
pagtuligsa ang PP 1017 sa loob at labas ng Pilipinas. 
Kinwestyon ang ligalidad ng deklarasyon. Pinabula- 
anan ang mga sinasabing batayan nito. Sinuway ang 
mga pagbabawal sa rali at iba pang pagpuprotesta. 
Lalong lumawak ang paglaban ng mamamayan at mga 
panawagang patalsikin 
si Arroyo. 

Ginawa ni Arro- 
yo ang pabalat-bu- 
ngang pagbawi sa 
PP 1017 dahil na- 
hirapan itong ha- 
rapin ang ma- 
lawakang bati- 
kos, at upang 
unahan ang anu- 1 
mang posibleng pasya 
ng Korte Suprema tung- 
kol dito. Subalit patuloy 
ang kanyang panlilinlang, pagsisinu- 
ngaling at paniniil. Wala itong pinagkaiba sa huwad 
na pagpapawalambisa ni Marcos sa batas militar nang 
ideklara niya ang “normalisasyon” noong 1981. 


Kasunod ng palabas na pagbawi sa PP 1017, idi- 
neklara ni Arroyo at kanyang mga tauhan na patuloy 
nitong tutugisin ang diumano'y mga “kasabwat sa ku- 
deta.” Kasabay nito'y inilabas ang mga mapanindak na 
regulasyon para sa masmidya upang tiyaking ito'y su- 
sunod sa mga “pamantayan” ng rehimen. Patuloy na 
target ng mga hakbanging mapanupil ang malawak na 
nagkakaisang prente ng mga patriyotiko, demokratiko 
at progresibong pwersa at iba pang pwersang lumala- 
ban sa rehimen. 

Nagbabanta ang rehimen na ibabalik nito ang PP 
1017 o katulad nito “kapag hinihinging muli ng kala- 
Patuloy ang malawakang pasistang kontra- 

opensiba ng naghaharing papet at pasis- 
tang rehimeng Arroyo para panatilihin 
ang sarili sa poder at ipataw ang mas 


" 


gayan. 

Mga tampok sa 

masahol pang mga patakarang an- 
tinasyunal, anti-demokratiko at an- 
ti-mamamayan. 

Nananatili ang todong kampan- 
ya ng anihilasyon laban sa mga re- 
bolusyonaryo at progresibong 
pwersang ligal at iligal, armado at 
di armado, gayundin laban sa iba 
pang demokratikong pwersa, oposi- 
syong pulitikal at karaniwang ma- 
mamayan na nagtataguyod sa pag- 
wawakas sa kinasusuklamang rehi- 
meng bulok, brutal, papet at iligal. 

Sa harap ng mga ito, walang 
ibang pagpipilian ang mga pwer- 
sang anti-Arroyo kundi ang pagpa- 
palawak at pagpapaigting ng mga 
kilos-masa at patuloy na paghimok 
sa iba't ibang sektor ng lipunan, 
kabilang ang matitinong upisyal ng 
gubyerno at mga pwersang militar 
at pulisya, na mag-urong na ng su- 
porta sa rehimeng Arroyo. 

Kailangang ubos-kayang laba- 
nan ng rebolusyonaryong kilusan 
at sambayanan ang mga pasistang 
atake sa kanila at lalo pang pala- 
wakin at paigtingin ang lahat ng 
anyo ng pakikibaka para maibagsak 
si Gloria Arroyo. Di hamak na mas 
mainam ngayon ang kalagayan pa- 
ra sa ibayo pang pagpapalawak ng 
nagkakaisang prenteng anti-Arroyo 

Ang Ang Bayan ay inilalabas sa 


at antipasista. 

Dapat aktibong manguna ang 
mga rebolusyonaryong pwersa sa 
puspusang paglalantad at pagbati- 
kos at lubos na pagpapanagot sa 
papet at pasistang rehimen. 

Kailangang magsikap ang mga 
rebolusyonaryo at progresibong 
pwersa na higit na palaparin ang 
mga alyansang anti-Arroyo at anti- 
pasista sa pambansang saklaw at 
sa iba't ibang rehiyon at lokalidad. 
Maaaring mabuo ang isang bagong 
alyansa para masaklaw ang mas 
malawak pang hanay o di kaya'y 
maikutan ang paninikil ng pasis- 
tang rehimen. 

Umiiral ang mga batayan para 
sumikad nang buong-lakas ang 
sambayanan laban sa rehimeng tu- 
luy-tuloy na nagiging pasista. Ita- 
guyod at engganyuhin natin ang 
diwang palaban sa hanay ng ma- 
mamayan at palaganapin ang ma- 
tapang na pagsuway sa mga pasis- 
tang utos. Magbuo ng iba't ibang 
sentro ng paglaban na may mala- 
pad na payong ng nagkakaisang 
prente. 

Patuloy na itutok ang mga pag- 
sisikap na pukawin, organisahin at 
pakilusin ang mamamayan sa bata- 
yan ng mga tampok na isyu ng ko- 

rapsyon, kagutuman at pambubu- 
sabos at mahigpit na ikawing ito sa 
panawagang patalsikin si Arroyo sa 
Malakanyang. Nararapat lamang na 
singilin ang bulok na gubyernong 
Arroyo sa nawawala o nadispalkong 
mga pondo, igiit ang pagbabalik ng 
mga nawaldas na pondo sa mga tu- 
nay na dapat magbenepisyo rito at 
papanagutin ang rehimen sa pan- 
darambong at iba pang kaugnay na 
krimen. 

Tipunin ang galit ng sambaya- 
nan sa pangungurakot ng rehimeng 
Arroyo ng bilyon-bilyong pondo 
mula sa kaban ng bayan habang la- 
ganap ang kagutuman at kahirapan 
ng mamamayan. Batikusin ang 
pagpiga at pambubusabos ng rehi- 
men sa malawak na masa ng sam- 
bayanan sa pamamagitan ng mga 
programa at patakarang pabor sa 
mga imperyalista, malalaking pa- 
nginoong maylupa, malaking bur- 
gesya-kumprador at malalaking ko- 
rap na upisyal ng kanyang rehimen. 

Lalong tumataas ang rebolu- 
syonaryong kamulatan ng mama- 
mayan sa matalas na paglilinaw sa 
mga ugat ng kanilang kagutuman 
at kaapihan—ang paghahari ng 
imperyalismong US, pyudalismo at 
burukratang kapitalismo sa bansa. 
Pupuntiryahin nito di lamang ang 
papet at pasistang rehimeng Arro- 
yo, kundi pati ang buong naghaha- 
ring sistemang malakolonyal at ma- 
lapyudal. 

Dapat ibandera ang mga isyung 


ito sa mga gahiganteng pagkilos sa 
buong bansa. Kasabay ng pagpapa- 
igting ng pakikibakang anti-Arro- 
yo, kailangang pasiglahin ang mga 
pakikibakang masa at ang kilusang 
propaganda para sa demokratikong 
rebolusyong bayan. 

Higit pang paiigtingin ng Ba- 
gong Hukbong Bayan ang mga tak- 
tikal na opensiba at rekrutment ng 
bagong mga Pulang mandirigma. 
Lalong kinakailangang patindihin 
ang armadong rebolusyon para ma- 
bisang labanan ang mga kahayu- 


wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Balita 


pan at pambubusabos ng pasistang rehimen at ituro 
sa sambayanan ang wastong rebolusyonaryong direk- 
syon. Kailangang mas palawakin at mas padalasin pa 
ang mga batayang taktikal na opensiba. Kailangan 
ding bigyan ng dagdag na partikular na pansin at 
mas padalasin ang mga espesyal na taktikal na open- 
sibang nagpapatama sa ulo at nagpapaabot ng ma- 
tunog na mensaheng pampulitika sa pasistang rehi- 
men at sa buong sambayanan. 

Dapat ding puspusang labanan at biguin ang hi- 
bang na pananalakay at kampanya ng anthilasyon la- 
ban sa mga rebolusyonaryo at progresibong pwersa. 
Asahan ang pagbaling ng pasistang rehimen sa pina- 
kamalupit at pinakamatinding panunupil laban sa 
mga tunay na rebolusyonaryo at progresibong pwer- 
sa sa kanayunan at kalunsuran. Ngayon pa lamang ay 
nagaganap na ang mas malawakan, mas brutal at 
mas garapalan pang pagpapatupad ng patakaran ng 
pamamaslang at pang-aabuso sa mga progresibong 
pwersa at mga organisasyon ng batayang masa. 

Habang matatag na nagpupunyagi sa pagsusu- 
long ng mga pakikibakang bayan, kailangang pag- 
ibayuhin ang mga hakbang para pangalagaan ang 
mga progresibong pwersa at biguin ang pamiminsa- 
la ng pasistang kaaway. Alinsunod rito, dapat iba- 
yong palawakin at palalimin ang kilusang lihim sa 
kalunsuran, habang iginigiit ang mga ligal na kara- 
patan at mga hayagang kilos-masa. Kasabay nito, 
ang mga pwersang markado ng kaaway para sa liki- 
dasyon ay pinapayuhan na lumipat sa kanayunan pa- 
ra sumilong sa proteksyon ng mga rebolusyonaryong 
armadong pwersa o kumilos sa larangan ng arma- 
dong pakikibaka. 

Gayundin, kailangang palalimin ang kilusang li- 
him at ang paglilihim sa kanayunan. Seryosong pag- 
handaan ang banta ng mas malawakang pamamas- 
lang at pagmasaker laban sa kilusang masa sa kana- 
yunan. Sanayin ang mga organisasyong masa at mga 
baryo sa pakikipaggitgitan at pakikipag-ikutan sa 
pandarahas, pananakot at panggigipit ng mga pasis- 
tang tropa. Lahat ng mga elementong tiyak o mala- 
mang na target ng asasinasyon ng mga pasistang 
pwersa ay dapat agad magbago ng moda ng pagkilos 
at mahigpit na umiwas sa mga markadong lugar, 
pagkakahon at pagpapadron ng kaaway. 

Lahat ng namumunong komite ng Partido ay da- 
pat magbigay ng masusi at maingat na pansin para 
tiyakin ang mabilis, ligtas at tuluy-tuloy na daloy ng 
komunikasyon sa kani-kanilang saklaw at sa mga na- 
katataas na organo ng Partido. Tiyaking mabilis at 
ligtas ang daloy ng mga ulat at instruksyon sa pagi- 
tan ng mga namumunong komite at mga pinamumu- 
nuang yunit ng Partido. ABI 

Proclamation 1017 at General Order No. 5 


Mga pasistang atake 
sa mga pwersang 
anti-Arroyo 


sa sa mga pangunahing target ng Presidential 
[rn (PP) Blg. 1017 na nagdeklara ng 

“state of national emergency” (SONE) at paglala- 
bas ng kaakibat na General Order (G0) 5 ang mga 
pwersang bumubuo ng malawak na nagkakaisang 
prente laban sa paghahari ni Arroyo, laluna ang mga 
lider ng mga progresibong partido. 

Upang bigyang-katwiran ang isinagawang mala- 
wakang panunupil, pinalalabas ni Arroyo na nagpla- 
no ng isang kudeta ang isang alyansang “Kaliwa-Ka- 
nan” na kinasasangkutan umano ng mga rebeldeng 
sundalo, ng Bagong Hukbong Bayan, mga partidong 
oposisyon at mga ligal na organisasyon. Naglabas 
ang Department of Justice (DOJ) ng isang listahan 
kung saan naghalu-halo ang pangalan ng mga kila- 
lang lider ng PKP-BHB-NDF, mga sundalo at upisyal 
na anti-Arroyo at mga lider ng mga ligal na progre- 
sibong partido. 

Inaresto nang walang mandamyento si Rep. Cris- 
pin “Ka Bel” Beltran noong Pebrero 25 nang taliwas 
sa mga saligang karapatang-tao at nang wala ni ka- 
titing na konsiderasyon sa kanyang katayuan bilang 
kongresista. Para lamang mabimbin, laking kaloko- 
hang ginamit ng DOJ ang paso nang kasong rebelyon 
na isinampa ng diktadurang Marcos laban kay Ka Bel 
noong 1985. Sa harap ng malawakang pagbatikos di- 
to, nagsampa ng panibagong kasong rebelyon ang 
DOJ laban kay Ka Bel batay sa diumano'y pagkaka- 
sangkot niya sa tangkang kudeta. Dahil habambuhay 
na pagkakabilanggo ang kaparusahan sa kasong re- 
belyon, hindi magagamit ni Ka Bel ang iginagawad 
na imunidad sa mga kongresista laban sa pag-aresto 
dahil aplikable lamang ito kung ang kina- 
kaharap na kaso ay may kaparusahang 
anim na taong pagkakabilanggo o 


mas mababa pa. 

Halos dalawang linggo nang 
nakapiit sa Camp Crame ang 73-ta- 
ong-gulang na si Ka Bel. Nitong 
huli, napilitan ang rehimen na pan- 
samantala siyang ipasok sa PNP 
General Hospital dahil sa kanyang 
altapresyon at diabetes. Tanging 
ang kanyang pamilya at mga abu- 
gado lamang ang nakakabisita sa 
kanya. Sa kabila nito, araw-araw ay 
may nagpipiket sa labas ng Camp 
Crame upang igiit ang pagpapalaya 
sa kanya. 

Binalak din ng rehimen na ares- 
tuhin ang mga kongresista na sina 
Satur Ocampo, Teodoro Casiño at 
Joel Virador ng Bayan Muna, Lisa 
Maza ng Gabriela Women's Party at 
Rafael Mariano ng Anakpawis. Ka- 
tulad ni Ka Bel, isinangkot din sila 
sa diumano'y planong kudeta. Ta- 
nging ang malawakang pagtutol at 
pagtanggi ng kanilang mga kapwa 
kongresista ang pumigil sa pag- 
aresto sa kanila ng PNP. Nakapaila- 
lim sila ngayon sa kustodiya ng 
kongreso at mahigit isang linggo 
nang naninirahan sa loob ng 
Batasan. Walang araw na dumada- 
an na walang nagpapahayag ng su- 
porta sa kanila mula sa iba't ibang 
mga personahe at organisasyon. 

Nasa listahan din ng mga ipina- 
aaresto si dating senador Gregorio 
Honasan at mga aktibo at retira- 
dong upisyal at sundalong sinasa- 
bing kabilang sa pag-oorganisa ng 
mga grupong anti-Arroyo sa loob 
ng AFP at PNP. 

Sinisindak din ni Arroyo si da- 
ting Presidente Corazon Aquino na 
walang lubay sa pananawagang 
magbitiw si Arroyo. Si Aquino ang 
tunay na target ng pilit na pagda- 
dawit sa umano'y tangkang kudeta 
sa kapatid ni Aquino na si dating 
Kongresman Jose “Peping” Co- 
juangco at kay Pastor “Boy” Say- 
con. 

Iniipit din si dating Presidente 
Joseph Estrada na inaakusahang 
nagpondo sa pagkilos ng mga re- 

Mga protesta ng mga Pilipino sa US, 
Canada, Hongkong 


py na sumusulong ang mga protesta ng mga Pilipino sa 
ibang bansa laban sa Proclamation 1017 at sa huwad na pagba- 
wi rito. Sa US at Canada, nagpapatuloy ang malawakang kampan- 
yang petisyon ng mga progresibo at demokratikong organisasyon ng 
mga Pilipinong migrante at mga tagasuporta nila laban sa bagong 
pasistang diktadura hanggang sa mapatalsik si Arroyo sa poder. 

Noong Marso 1 sinimulan ang paglulunsad ng sustenidong mga 
kilos protesta laban sa PP 1017 sa pamumuno ng Gabriela Network 
USA. Nangako silang magsasagawa ng araw-araw na mga demonstra- 
syon at piket sa harap ng Philippine Embassy at mga konsulada ng 
Pilipinas sa iba't ibang bahagi ng US. Sa Chicago, Los Angeles, San 
Franciso at Seattle, hindi napigilan ng pag-ulan ng nyebe ang pag- 
martsa ng mga Pilipino at mga tagasuporta nila laban sa mga pasis- 
tang hakbangin ni Arroyo. Nagkaroon din ng mga pagkilos ang iba't 
ibang makabayan at demokratikong organisasyon sa New York at Los 
Angeles noong Pebrero 27. Sa Canada, nagpalabas ng pahayag ng 
pakikiisa sa sambayanang Pilipino noong Pebrero 24 ang iba't ibang 
grupong nagtataguyod ng karapatang-tao at mga organisasyon ng 
migranteng Pilipino. 

Sa Hongkong, naglunsad rin ng rali ang mga migrante noong 
Pebrero 27 sa pamumuno ng United Filipinos in Hongkong (UniFil) 
at Migrante International. Sa Bangkok, Thailand, pinasok ng 30 mi- 
granteng Pilipino noong Marso 2 ang embahada ng Pilipinas at inan- 
yayahan si Ambassador Antonio Rodriquez na sumali sa mga protes- 
tang anti-Arroyo. 

Nagpahayag din ng pagkabahala at pagkakaisa sa pakikibaka pa- 
ra sa kalayaan at demokrasya sa Pilipinas ang Philippine European 
Solidarity. Samantala, inilunsad noong Pebrero 28 ng Filipino Re- 
source Center sa Oslo, Norway ang isang kampanya para sa pagpa- 
padala ng email para batikusin ang PP 1017. [AB] 


beldeng sundalo. Inamin ni Estrada 
na ang pinamumunuan niyang Sa- 
ludo sa Kawal Pilipino Foundation 
ay may ibinigay na kabuuang P8 
milyon sa mga yunit militar at pu- 
lis na pinag-iinitan ngayon ng re- 
himen. PSero inilinaw niyang iyon 
ay ibinigay bilang pamasko at na- 
punta sa kanilang kooperatiba at 
hindi idiniretso sa mga yunit-mili- 
tar. 

Kaalinsabay, tuluy-tuloy ang 
pagmamanman sa kilos ng mga ak- 
tibista. Naobserbahan na may ilang 
nakikilalang di-unipormadong pulis 
na umaali-aligid sa labas ng upisi- 
na ng Kilusang Mayo Uno sa Que- 


zon City. Noong Pebrero 25, may 
isang pangkat ng mga SWAT na pu- 
masok sa loob ng kampus ng UP sa 
Diliman, Quezon City at naghaha- 
nap ng mga lider estudyante roon. 
Maging ang mga kawaning nagta- 
trabaho sa upisina sa kongreso ng 
mga progresibong partido ay sinu- 
sundan ng mga pinaniniwalaang 
ahente ng PNP. 


Panunupil sa masmidya 

Target din ng mapaniil na pag- 
hahari ni Arroyo ang masmidya. Pa- 
ngunahin na rito ang The Daily Tri- 
bune, isang pahayagang kritikal 
kay Arroyo at aktibong naglalantad 

ng mga anomalya at korapsyon. Ni- 
tong Marso 3, sinampahan ng ka- 
song sedisyon ang punong patnu- 
got nitong si Ninez Cacho-0Olivarez 
at mga kolumnista nitong sina Ike 
Sefieres at Herman Tiu-Laurel. 

Bago ito, nireyd ng PNP Crimi- 
nal Investigation and Detection 
Group (CIDG) ang upisina at im- 
prenta ng Tribune at mahigit isang 
linggong pinwestuhan ang kani- 
lang upisina. Noon namang Pebrero 
28, “binisita” ng ilang tauhan ng 
PNP ang upisina ng dyaryong Aban- 
te at nagtanong tungkol sa mga 
upisyal nito. 


Nitong namang Marso 3, nagla- 
bas ang National Telecommunicati- 
ons Commission (NTC) ng isang 
memorandum kung saan itinatakda 
nito ang mga “pamantayan” na da- 
pat sundin ng mga kumpanya sa 
brodkas. Iginiit ng NTC sa mga 
kumpanya sa brodkas na “huwag 
ipagamit ang kanilang mga pasili- 
dad sa mga nananawagan sa pag- 
babagsak ng gubyerno sa pamama- 
gitan ng karahasan, at huwag ipa- 
hintulot ang pagbrodkas ng anu- 
mang may tendensyang magpanu- 
kala o maghikayat sa pagtataksil, 
rebelyon o sedisyon o magdudulot 


ng tiyak at kagyat na panganib sa 
estado.” 

Bago pa ito, nagbanta ang NTC 
na maaari nitong ipailalim sa kon- 
trol nito ang alinmang kumpan- 
yang pambrodkas na hindi susunod 
sa mga “pamantayan” na itinakda 
ng gubyerno. Muli nitong inilabas 
ang mga lumang memorandum na 
tahasang nagbabawal sa mga brod- 
kaster na magbigay ng oras sa him- 
papawid sa mga tinataguriang “ka- 
away ng estado.” 

Kasabay nito, inamin ng DOJ na 
minamanmanan nito ang pitong 
kumpanya sa brodkas. 


Sagot sa Proclamation 1017 


Sunud-sunod na aksyong militar ng BHB 


CU na mga aksyong militar ang itinu- 
gon ng mga yunit ng Bagong Hukbong Bayan 
(BHB) sa Proclamation 1017 ni Gloria Arroyo na 
naglagay sa buong bansa sa state of national emer- 
gency. Ang mga ito ay ambag ng BHB sa pagpapa- 
bilis sa pagbabagsak sa rehimeng Arroyo. 

Marso 3, Mindoro. Tinambangan ng isang pla- 
tun ng Lucio de Guzman Command ng BHB ang mga 
tropa ng Regional Mobile Group (RMG) ng Philip- 
pine National Police sa Sityo Minolo, Barangay San 
Isidro, Puerto Galera sa Oriental Mindoro. Pinasabu- 
gan ng mga Pulang mandirigma ng bomba ang ka- 
nilang sinasakyang dump truck bandang alas-6 ng 
umaga. Dalawang elemento ng RMG ang agad na 
napatay habang nasugatan ang tatlo pa. 

Tinutugis noon ng naturang yunit ng PNP ang 
isang yunit ng BHB. 

Samantala, sa isla ng Mindanao, nakapaglunsad 
ang mga yunit ng BHB ng 18 armadong atake laban 
sa mga tropa at galamay ng pasistang rehimen mu- 
la nang ideklara ang PP 1017 hanggang noong Peb- 
rero 28. Kabilang sa mga ito ang sumusunod: 

Pebrero 27, Barangay Zapanta, Kitcharao, 
Agusan del Norte. Isang sundalo ang napatay sa 
operasyong harasment ng BHB-Front 16 laban sa 
dalawang platun ng 30th IB na nang-hostage sa bu- 
ong barangay bilang pananggalang laban sa BHB. 

Pebrero 26, Barangay Bugsokan, Butuan City. 
Hinaras ng mga kasapi ng BHB-Front 21 ang nag- 
ooperasyong tropa ng 29th IB. Isa ang napatay sa 
hanay ng mga sundalo. 


ANG BAYAN Marso 7, 2006 


Pebrero 25, Barangay Cabongbongan, Surigao 
City. Di mabilang ang kaswalti ng kaaway nang ha- 
rasin ng mga kasapi ng BHB-Front 19 bandang alas- 
2:12 ng madaling araw ang detatsment ng 23rd IB 
at CAFGU. 

Barangay Zapanta, Kitcharao, Agusan del 
Norte. Di rin mabilang ang pinsala sa kaaway sa da- 
lawang ambus na isinagawa ng mga Pulang gerilya 
ng Front 14 bandang alas-10:30 ng umaga at 11:30 
ng tanghali laban sa dalawang nagpapatrulyang ko- 
lum ng 30th IB ng Philippine Army. 

Barangay Kasapa, Loreto, Agusan del Sur. Di- 
nisarmahan ng BHB-Front 34 ang isang elemento 
ng Civilian Volunteer Organization at nasamsam sa 
kanya ang isang .38 rebolber, isang radyong VHF at 
tatlong bulletproof vest. 

Pebrero 24, Barangay Masara, Maco, Compos- 
tela Valley. Dinisarmahan ng mga Pulang mandirig- 
ma ng BHB-Front 27 ang mga gwardya ng Crew Gold 
Mining Corporation at nasamsam ang dalawang pis- 
tolang .45, siyam na .38 rebolber at anim na shot- 
gun. Nakakumpiska rin ng siyam na VHF handset ra- 
dio at isang VHF base radio. Isang gwardyang nan- 
laban ang nasugatan. 

Alas-8 ng gabi sa Sityo Apa-apa, Bangonay, 
Jabonga, Agusan del Norte. Hinaras ng mga 
mandirigma ng BHB Front 16 ang nag-ooperasyong 
mga tropa ng 30th IB ng Philippine Army. Bunsod 
nito, nagkaroon ng misencounter ang mga tropang 
militar kung saan dalawa ang napatay at isa ang 
nasugatan sa hanay ng mga sundalo. [AB] 


Mga sundalo, inambus ng BHB 


sa Negros 


LIMANG sundalo ang napatay at dalawa ang nasugatan sa dalawang 
magkahiwalay na ambus ng Bagong Hukbong Bayan (BHB) sa mga 
elemento ng Philippine Army sa Candoni, Negros Occidental noong 


Enero 29. 


Tinambangan ng isang yunit ng BHB-Roger Mahinay Command 
ang isang kolum ng 61st IB na nakaambang sumalakay sa isang 
kampo ng BHB bandang alas-3 ng hapon noong araw na iyon. Pum- 
westo ang mga mandirigma sa mga lugar na natukoy nilang dadaa- 
nan ng mga sundalo kaya matagumpay nilang naambus ang natu- 
rang yunit. Tatlo sa mga sundalo ang napatay at isa ang nasugatan 


sa isang oras na labanan. 


Bandang alas-5 ng hapon, tinambangan naman ng BHB ang re- 
imporsment na mga yunit militar. Dalawang sundalo ang tinamaan 
at agad namatay. Ayon kay Ka Nilo Magtanggol, tagapagsalita ng 
Roger Mahinay Command, walang namatay o nasugatan sa panig ng 


BHB sa dalawang labanan. 


Pinag-iinitan din ni Arroyo ang 
ABS-CBN na patuloy na nagkokober 
sa iba't ibang mga pagkilos ng mga 
pwersang anti-Arroyo. Nagbanta 
ang DOJ na sasampahan nito ng 
kasong “inciting to sedition” ang 
ABS-CBN kaugnay ng kanilang na- 
ging pagbabalita sa mga pangyaya- 
ri sa Fort Bonifacio noong Pebrero 
26. 


Proclamation 1017, lalong 
nagpaalab sa paglaban ng 
mamamayan 

Hindi natinag ang mga mama- 
mayang Pilipino sa kabila ng mga 
pananakot at pagpapatupad ng 
ibayong mapaniil na hakbangin ng 
rehimeng Arroyo mula nang idekla- 
ra at bawiin ang PP 1017. 

Noon mismong Pebrero 24, 
ilampung libo ang nagrali sa Ayala 
upang gunitain ang ika-20 aniber- 
saryo ng EDSA 1 at isigaw ang pag- 
papatalsik kay Arroyo. Pagpapakita 
ito ng kolektibong pagsuway ng 
mamamayan sa PP 1017 na isi- 
nangkalan ng pulis upang harangin 
at marahas na buwagin ang mga 
naunang pagtitipon ng libu-libong 
mamamayan sa EDSA Shrine. Halos 

100 mga raliyista ang dinakip doon 
ng mga pulis. 

Kasunod nito, halos araw-araw 
ang kaliwa't kanang mga pagkilos 
laban sa PP 1017 at nagtatanggol 
sa karapatang magpahayag at mag- 
tipon. 

Halos 20 magkakaibang organi- 
sasyon ng mga abugado, mga par- 
tido at ilang indibidwal ang tumu- 
ngo sa Korte Suprema upang mag- 
sampa ng kasong kumukwestyon sa 
SONE, PP 1017 at mga isinagawang 
hakbangin ni Arroyo kasunod nito. 
Kabilang sa mga naghapag ng rek- 
lamo ang Integrated Bar of the 
Philippines, Alternative Law Group, 
Public Interest Law Center, mga 
propesor ng UP Law Center, Kilu- 
sang Mayo at sina House of Repre- 
sentatives Minority Leader Cong. 
Francis Escudero at Cong. Lorenzo 
Tañada III ng Quezon. Didinigin 
ang mga reklamong ito sa Marso 7. 

Daan-daan naman ang nagti- 
pon sa labas ng Fort Bonifacio no- 
ong Pebrero 26, sa loob ng kampus 
ng University of the Philippines 
(UP) sa Diliman, Quezon City at sa 
Ayala Avenue, Makati, bilang su- 
porta sa kilos-protesta ng mga sun- 


dalo ng Philippine Marines sa loob 
ng Fort Bonifacio (tingnan ang ka- 
ugnay na artikulo). 

Sa mga sumunod na araw, tu- 
mampok ang mga pagkilos ng mga 
estudyante at guro sa loob ng UP. 
Idineklara ng mga estudyante at 
guro rito na ang kanilang kampus 
ay malaya sa PP 1017. Daan-daan 
ang lumahok sa halos araw-araw na 
mga protesta sa loob ng eskwela- 
han. Kabilang dito ang malawa- 
kang walkout ng mga estudyante at 
guro noong Pebrero 27 at tuluy-tu- 
loy na vigil (paglalamay). Ipinaha- 
yag Dr. Emerlinda Roman, presiden- 
te ng UP, na patuloy na itataguyod 
ng buong sistema ng UP ang kara- 
patan sa pamamahayag at pagtiti- 
pon. 

Gayundin, naglabas ng upisyal 
na paninindigan laban sa mga pa- 
sistang hakbang ni Arroyo ang Dis- 
trict Council of the De La Salle 
Brothers, ang University Council- 
University of the Philippines in Di- 
liman at ang Ateneo de Manila Uni- 
versity. 

Mariin ding kinundena ng Sena- 
do ang SONE bilang paglabag sa 
konstitusyon at Bill of Rights. Sa 
pangunguna ni Sen. Frank Drilon, 
ipinasa sa Senado ang resolusyon 
na kumukundena sa PP 1017 at 
nagtatakda ng mga pagdinig para 
labanan ito. Liban kina Sen. Lito 
Lapid at Miriam Santiago, nagpa- 
hayag ng protesta ang mga senador 
sa pamamagitan ng pagsusuot ng 
itim na “armband.” Naghapag na- 
man ng reklamo si Sen. Jamby Ma- 
drigal sa Office of the UN High 
Commissioner on Human Rights sa 
Geneva, Switzerland kaugnay ng 
pagyurak ni Arroyo sa mga karapa- 
tang-tao. 

Kasabay nito, inihahanda na ng 
mga senador ang pagsasampa ng 
kasong pandarambong laban kay 
Arroyo at kanyang mga kasabwat 
na punong upisyal sa Department 
of Agriculture (DA) sa bilyun-bil- 
yong halaga ng mga pondo para sa 

abono na ninakaw nila at ginamit 
sa nakaraang eleksyon. 

Marami rin sa mga alyado ni Ar- 
royo sa Kongreso ang nanindigan 
laban sa PP 1017. Nakiisa ang bu- 
ong Kongreso sa resolusyong nag- 
bibigay ng kustodiya sa limang 
kongresistang gustong arestuhin 
ng PNP at kumukundena sa mga 
mapaniil na hakbangin kaugnay ng 
PP 1017. 

Sama-sama ring nagpahayag ng 
pagtutol noong Pebrero 28 ang ma- 
lalaking organisasyong relihiyoso 
kabilang ang National Council of 
Churches of the Philippines (NCCP), 
United Churches of Christ of the 
Philippines (UCCP), Iglesia Filipina 
Independiente, Catholic Rural Mis- 
sionaries of the Philippines, Ecu- 
menical Bishops Forum, United 
Methodist Church at Promotion of 
Church People's Response (PCPR). 

“Di kami pasisindak!” ang na- 
ging tugon ng mga upisyal at tau- 
han ng The Daily Tribune, ABS-CBN 
at Abante sa mga 
tangkang panana- 

kot sa kanila. Mu- 
' ling naging ak- 
y tibo ang Nation- 
T al Press Club 
S (NPC) sa pagba- 
S) batikos sa mga 
paggigipit sa mas- 


Pak midya. Sa 
PAMARAAN . 
FEIIDH mis- 

ng NPC idinaos ang kilos protesta 
noong Pebrero 27 na dinaluhan ng 
National Union of Journalists of 
the Philippines (NUJP), Alyansa ng 
mga Filipinong Mamamahayag, Ma- 
lacahang Press Corps, Progressive 
Tri-Media of Pasay City, National 
Bureau of Investigation Press Club, 
Manila Police District Press Corps, 
Camanava Press Corps at Philippine 
Drug Enforcement Agency Press 
Corps. 

Naglunsad rin ng rali ang 500 
abugado at iba't ibang sektor no- 
ong Marso 3. Sa pangunguna ng 
Integrated Bar of the Philippines, 
nagmartsa sila patungo sa EDSA 
Shrine sa Ortigas Avenue kung sa- 
an sila hinarang ng mga pulis at 
pwersahang pinigilang magrali, ka- 
hit pa matapos bawiin ni Gloria Ar- 
royo ang PP 1017. Nagpahayag din 
ng pagtutol ang Makati Business 
Club laban sa PP 1017 sa pangam- 
bang lalo nitong pasasamain ang 
ekonomya. 


Konsolidasyon ng diktadurang 
Arroyo 

Sa kabila ng pinalalabas nitong 
Marso 3 na binawi na ang deklara- 
syon ng PP 1017, patuloy na umi- 
iral ang mga pasistang patakaran 
at ang paghaharing mala-batas mi- 
litar ni Gloria Arroyo. Nananatili 
ang mababangis na epekto ng PP 
1017 at GO 5 laban 
sa mga kalaban ng 
rehimen. Nananatili 
/ ang banta ng pang- 
aaresto sa limang ki- 
natawan ng mga progre- 


sibong partido at ang panggigipit 
sa midya. 

Mismong si Arroyo ang nagsabi 
na nakahanda ang kanyang rehi- 
men na paulit-ulit na mag-isyu ng 
mga proklamasyong tulad ng PP 
1017 tuwing iiral umano ang bata- 
yan para rito. Wala ring ginawang 
pagbawi si Arroyo sa GO 5 na si- 
yang gamit ng AFP at PNP sa pani- 
niil sa mamamayang Pilipino. 

Bilang bahagi ng pagpapatatag 
ni Arroyo sa kapangyarihan, muli 
nitong pinapaspasan ang pagkaka- 
sa ng Chacha (pagbabago ng kons- 
titusyon) sa kalagitnaan ng taon. 
Bukod sa layuning gawing mas an- 
tinasyunal at anti-demokratiko ang 
konstitusyon alinsunod sa dikta ng 
US, layunin din ni Arroyo ang mag- 
angkin ng mga kapangyarihang 
ala-Marcos bilang magkasabay na 
presidente at punong ministro. Ito 
ang nilalaman ng mga itinutulak 
ng rehimen na “transitory provisi- 
on” na nag-udyok kay Vicente Pa- 
terno na magbitiw sa Constitution- 
al Commission na bumuo ng panu- 
kalang mga pagbabago. 

Bahagi rin ng paglalatag ni Ar- 
royo ng mas masaklaw na kontrol 
at kapangyarihan sa pulitika ang 
pagkokonsolida niya ngayon ng ha- 
wak sa mga lokal na gubyerno sa 
pamamagitan ng pagtatalaga kay 
Ronaldo Puno bilang kalihim ng 
Department of Interior and Local 
Government (DILG). 

Sina Arroyo rin ang nasa likod 
ng paglulunsad ng kudeta sa loob 
ng Liberal Party para mapatalsik si 
Sen. Franklin Drilon bilang presi- 
dente at maipalit sina Manila Ma- 
yor Lito Atienza at Chief of Staff 
Mike Defensor sa liderato. Upang 
magamit ang pondo ng gubyerno 
para sa mga pamasahe at iba pang 


huwad na kumbensyon, pinala- 
bas ng Malakanyang na isa 
itong seminar ng DILG para sa 
mga lokal na pinunong bayan. Hin- 
di ito kinilala ni Drilon [AB] 

Patuloy ang hidwaan sa loob 


ng AFP 


protesta ng mga sundalo ay ibinunsod ng pagtatangka ni Gloria Ar- 


P atuloy na lumalala ang hidwaan sa loob ng AFP. Ang pinakahuling 


royo na tanggalin sa hanay nito ang mga upisyal at sundalong lu- 
malaban sa kanyang patuloy na paghahari. Hindi ito mapagtatakpan ka- 
hit pa walang tigil ang Malakanyang sa pagsasabing buo ang suporta ng 


AFP sa gubyernong Arroyo. 


Mismong si AFP Chief of Staff 
Lt. Gen. Generoso Senga ang nag- 
sabi na kinausap siya noong Pebre- 
ro 23 nina Brig. Gen. Danny Lim, 
hepe ng 1st Scout Ranger Regi- 
ment, at ni Col. Ariel Querubin, he- 
pe ng 1st Marine Brigade para 
anyayahan siyang lumahok sa pla- 
no ng maraming tauhan ng AFP at 
PNP na dumalo sa mga protestang 
masang nakatakda kinabukasan. Ti- 
wala sina Lim na makukuha nila 
ang suporta ni Senga. Subalit 
malao'y ipinaaresto niya si Lim sa 
bahay nito. Si Querubin naman ay 
binantayan sa loob ng kanyang ti- 
rahan sa Fort Bonifacio. Samanta- 
la, ang punong komandant ng Phil- 
ippine Marines na si Maj. Gen. Re- 
nato Miranda ay tinanggal sa pwes- 
to makaraan ang dalawa pang araw. 

Noon ding Pebrero 23, naulini- 
gan ng pamunuan ng PNP ang ba- 
lak ng pinuno at mga pwersa ng 
PNP-Special Action Forces na naka- 
base sa Camp Sto. Domingo, Sta. 
Rosa, Laguna na lalahok sa rali ring 
iyon para ipahayag ang pagtalikod 
nila sa rehimen. Kaagad tinanggal 
sa pwesto ang hepe ng SAF na si 
Chief Supt. Marcelino Franco at tat- 
lo pa niyang kasamahan sa kumand 
na sina Senior Supt. Benjamin 
Magalong, Chief Insp. Ericson Dilag 
at Insp. Ryan Paloma. Kasunod ni- 
to'y maraming iba pang upisyal sa 
mas mabababang antas ng mga ku- 
mand ng AFP at PNP sa mga pru- 
binsya ang pinalitan sa hinalang di 
sila tapat sa rehimeng Arroyo. 

Ang pagsibak kay Miranda no- 
ong Pebrero 26 ay sinalubong ng 

kilos-protesa ng mga pwersa ng 1st 
at 2nd Marine Brigade sa loob mis- 
mo ng himpilan ng Philippine Mar- 
ines sa Fort Bonifacio, Taguig, Me- 
tro Manila. Si Gen. Nelson Allaga, 
ang ipinalit ng rehimen kay Miran- 
da, ay isa sa mga upisyal ng AFP na 
nasangkot sa pandaraya ni Arroyo 
sa eleksyon noong 2004 sa Lanao. 
Pinangunahan ni Col. Ariel 
Querubin ang pagmamartsa ng Mar- 
ines sa loob ng kampo upang ipa- 
hayag ang kanilang pagtutol sa 
“di-makatarungang” pagsibak kay 
Miranda. Pumwesto sila sa harap 
ng tanggapan ng komandant dala- 
dala ang isang tangkeng Simba at 
tatlong armored personnel carrier 
(APC). Sa kanyang pahayag sa mid- 
ya, nanawagan si Querubin ng pag- 
suporta ng taumbayan, na maagap 
na tinugon ng ilandaang taong 
nagtipon sa labas ng kampo. Kabi- 
lang dito sina dating presidente 
Corazon Aquino, dating bise-presi- 
dente Teofisto Guingona, mga se- 
nador at kongresista at iba pang 
kilalang personalidad. Ilandaan din 
ang mabilis na nagtipon sa Ayala 
Avenue at sa loob ng UP Diliman. 
Pansamantalang naresolba ang 
protesta sa Fort Bonifacio nang 
mag-usap-usap ang mga upisyal ng 
Marines at magkaisa silang tumali- 
ma sa chain of command. Pero pa- 
tunay ng nagpapatuloy na ligalig 
sa hanay ng Marines ang pahiwatig 
ni General Allaga sa kanyang paha- 
yag matapos ang protesta na ang 
kinikilala nilang hangganan ng su- 
sunding chain of command ay ang 
hepe ng Philippine Navy na si Vice 


Adm. Mateo Mayuga. 

Sa pag-asa ni Arroyo na mahi- 
mok pa rin ang mga disgustadong 
upisyal at pwersa ng AFP at PNP, 
humiling siya ng pakikipagdayalo- 
go sa kanila. Sinalubong ito ng ha- 
mon ng mga upisyal at sundalong 
anti-Arroyo na isama sa dayalogo 
ang di pa nareresolbahang kontro- 
bersyang “Hello Garci!” at ang pag- 
kakasangkot ng ilang heneral at 
paggamit sa buong institusyon ng 
AFP at PNP sa pandaraya sa nakara- 
ang eleksyon. Iginiit din ng grupo 
na hindi lamang ang ligalig sa ha- 
nay ng militar at pulisya ang kaila- 
ngang pag-usapan kundi pati ang 
ligalig na bumabalot sa buong lipu- 

Sa aktwal, walang naganap na 
kudeta at tanging pagpuprotesta 
ang kinasangkutan ng mga inares- 
tong upisyal ng AFP at PNP. Sa ka- 
bila nito, wala pa ring puknat ang 
pangungumbinsi ng rehimen sa ka- 
nilang mga tauhan na mayroon 
umanong alyansa ang PKP-BHB at 
mga rebeldeng militar na nagpla- 
no ng kudeta. Naghakot pa rin ang 
Philippine Army ng 1,200 loyalis- 
tang sundalo mula sa Central Luzon 
at Mindanao tungong Metro Manila 
para magsilbing pwersang kontra- 
kudeta at tagapagtanggol ng Mala- 
kanyang. 

Kasabay nito, inilantad ni Sen. 
Rodolfo Biazon na mayroong li- 
mang sundalong inutusan ng ilang 
upisyal ng AFP na magpasok sa Ka- 
maynilaan ng apat na pakete ng 
eksplosibong C4 bago bawiin ni Ar- 
royo ang state of national emer- 
gency. Sinuway ng limang sundalo 
ang kautusang ito sa pangambang 
iyon ay gagamitin sa mga teroris- 
tang pambobomba ng rehimen sa 
Metro Manila. Nagtatago sila nga- 
yon dahil may utos na shoot to kill 
laban sa kanila dahil sa kanilang 
pagsuway. Ani Biazon, mayroon 
pang 36 na pangkat na inutusan 
ding magdala ng mga pasabog sa 
pambansang kabisera. ABI 

Lt. Crispin Tagamolila 


Mula sa reaksyunaryong 
hukbo tungo sa hukbong 


bayan 


pasya siyang sumapi sa Bagong Hukbong Bayan (BHB) noong Mar- 


S i Lt. Crispin Tagamolila ay upisyal ng Philippine Army nang mag- 


so 29, 1971. 

Nagsisilbi siya noong Finance 
Officer ng 1st Infantry “Tabak” Di- 
vision. Ang yunit na ito na noo'y 
nakabase sa Fort Magsaysay, Nueva 
Ecija ang tanging panlabang dibi- 
syon noon ng Philippine Army. 

Lumaki sa prubinsya ng Iloilo si 
Crispin Tagamolila. Nagtapos siya 
ng kolehiyo sa Ateneo de Manila 
bago nagpasyang pumasok AFP. Sa 
mga panahong iyon, madalas ni- 
yang kadebate ang kanyang kapa- 
tid na si Antonio, na noo'y isa nang 
aktibista at punong patnugot ng 
Philippine Collegian, ang upisyal na 
pahayagan ng mga estudyante ng 
University of the Philippines sa Di- 
liman, Quezon City. 

Bilang isang nakababatang upi- 
syal ng AFP, ipinagtanggol ni 
Lieutenant Tagamolila ang 
gubyerno at umasa sa “ma- 
payapang paraan ng 

pagbabago.” Ngunit unti-unti si- 
yang namulat sa kabulukan ng nag- 
haharing sistemang panlipunan la- 
luna nang masaksihan niya ang 
pandaraya ni Marcos sa halalan ng 
1969. Lalo pa siyang namulat nang 
gamitan ng karahasan ng rehimeng 
Marcos ang mga demonstrasyon 
noong Enero 1970 na humantong 
sa Sigwa ng Unang Kwarto. 

Naging kaibigan ni Lieutenant 
Tagamolila si Lt. Victor Corpus na 
noon ay nasa Philippine Constabu- 
lary (ngayon ay Philippine Nation- 
al Police). Kapwa sila nag-aral sa 
Philippine Military Academy. Nang 
minsang ipagtanggol nila sa deba- 
te ang pangangailangan ng pagba- 
bago sa sistemang panlipunan, na- 
lagay silang dalawa sa listahan ng 
mga pinaghihinalaang “radikal” sa 
loob ng AFP. Lalo pang uminit ang 
mata ng AFP kay Lieutenant Taga- 
molila nang sumapi si Lieuten- 
ant Corpus sa BHB, tangay 
ang mga sandata mu- 
i la sa armo- 
ri ng PMA 


Bilang upisyal sa pinansya ng 
reaksyunaryong hukbo, nalantad 
kay Lieutenant Tagamolila ang mga 
kabulukan sa loob ng 1st ID at sa 
buong AFP. Galit na galit siya sa 
noon pa ma'y laganap na korap- 
syong bumibiktima sa mga karani- 
wang sundalo, tulad ng pagkakal- 
tas at madalas na pagbabalam sa 
sweldo ng mga sundalo para maga- 
mit ng mga upisyal sa negosyo o 
iba pang katiwalian. Nakita rin ni- 
ya ang maanomalyang pagbebenta 
ng mga kagamitang militar pati na 
mga pyesa ng mga sasakyan. Nag- 
ngitngit siya sa galit sa mga kaso 
ng panggigipit sa mga asawa ng 
mga sundalo para maging kerida ng 
mga upisyal. 

Nabasag ang mga ilusyon ni 
Lieutenant Tagamolila. Hindi na ni- 
ya natiis ang napakaraming mga 
kaso ng korapsyon ng matataas na 
upisyal at ang pang-aapi sa mga 
batang upisyal at karaniwang sun- 
dalo. 

Nang magkaroon siya ng ugnay 
sa mga Pulang mandirigma, mada- 
ling nagpasya si Lt. Crispin Taga- 
molila na iwan ang Armed Forces of 
the Philippines at sumapi sa BHB. 
Tahimik lamang ang naging pagsa- 
pi niya sa hukbong bayan dahil 
mas tumampok noon ang balita 
ukol sa pag-agaw ng ilang aktibis- 
ta sa eroplano ng Philippine Air- 
lines na pinalipad nila mula Mayni- 
la tungong China noong Marso 30, 
1971. 

Mula noon, kinilala si Lieuten- 
ant Tagamolila sa pangalang Ka Ce- 
ly. 

Unang itinalaga si Ka Cely sa 
Isabela kung saan gumanap siya 
bilang instruktor militar ng Re- 
gional Operational Command para 
sa Cagayan Valley. Hinawakan niya 
ang Mobile Military-Political School 
(MMPS) noong 1971-72. 

Sa piling ng masa, ibayong lu- 
malim ang komitment ni Ka Cely sa 


sundan sa “Tagamolila,” pahina 10 

Panukalang ipagdiwang ang mga 
makasaysayang tagumpay ng pakikibaka 
laban sa modernong rebisyunismo mula 1956 


20 Pebrero 2006 


tido at organisasyong Marxista-Leninista-Maoista na ipagdiwang ang 


I pinapanukala naming mga nakapirma sa ibaba, sa lahat ng mga par- 


ika-50 anibersaryo ng pakikibaka laban sa modernong rebisyunismo 
at maglunsad ng mga aktibidad sa layuning muling pagtibayin ang ating 
paninindigang isulong ang pakikibakang ito, na nagsimula noong 1956 
sa paglaban sa rebisyunistang nilalaman ng ika-20 Kongreso ng Commu- 
nist Party of the Soviet Union (CPSU) noong Pebrero 1956. 


Naabot ng pakikibaka sa mo- 
dernong rebisyunismo ang paniba- 
go at mas mataas na antas nang 
magsimula ang Dakilang Proletar- 


ong Mayo 1966. Lamang, mula 
nang mamatay si Kasamang Mao 
noong Setyembre 1976, kinaharap 
natin ang pagkakanulo sa sosyalis- 
mo at panunumbalik ng kapitalis- 


mo sa China. Hinahamon tayong 
itaguyod ang Marxismo-Leninismo- 
Maoismo, bakahin ang modernong 
rebisyunismo at ang masasamang 
bunga nito at kamtin ang mas ma- 
lalaki pang tagumpay sa pagtupad 
sa istorikong misyon ng proletarya- 
do na abutin ang sosyalismo. 

Sa ika-20 Kongreso ng CPSU, 
itinakwil ng rebisyunistang pang- 
kating Soviet na pinamunuan ni 
Krushchov ang mga saligang prinsi- 
pyo ng Marxismo-Leninismo at ang 


yong Rebolusyong Pangkultura no- 

pagrerebolusyon. Bahagi ng pagpapanibagong-hubog 
ni Ka Cely ang kanyang taimtim na paglahok sa gawa- 
ing masa at gawaing produksyon. Mulat si Ka Cely na 
galing siya sa reaksyunaryong militar at kailangan ni- 
yang magkaugat sa hanay ng masa. Ang unang masi- 
gasig na ginawa niya ay mag-aral ng Iloko dahil hin- 
di niya ito kabisado. Ang alam niyang mga wika ay Hi- 
ligaynon at Tagalog. Dahil masipag at masigasig, ma- 
bilis siyang natuto nito. Kalaunan ay hindi na naha- 
halatang hindi siya Ilokano. 

Isang dahilan din kung bakit siya mabilis na natu- 
to ay ang pagnanais niyang makatulong sa paglutas sa 
mga suliranin ng masa. Natural lamang kasi na kina- 
kausap ng masa ang mga Pulang mandirigma para idu- 
log ang mga suliranin sa mga alitan sa lupa, sa pagi- 
tan ng mga grupo at mga pamilya at iba pang samut- 
saring problema mula sa pag-aasawa hanggang sa 
mga away pampamilya. 

Napamahal sa masa si Ka Cely dahil sa likas niyang 
pagiging masayahin at mapagpakumbaba. Matatag si- 
ya at mapaglingkod. Palagi rin niyang kinukuha ang 
pinakamabibigat na buhatin, laging inaalala ang ka- 
pakanan ng masa at ng mga kasama. 

Nang masugatan si Ka Cely sa isang labanan noong 
1971, ipinakita ng masa ang pagmamahal sa kanya 
nang dumagsa silang may dalang mga prutas, manok, 
baboy at iba pang mga bagay sa kanyang pinagpapa- 
hingahan. Nasabi niyang “ang sarap talagang magma- 
hal ng masa.” 

mga rebolusyonaryong tagumpay 


Bilang instruktor at kadreng militar, pinangunahan 
din ni Ka Cely ang ilang matatagumpay na taktikal na 
opensiba ng Company B ng BHB sa Jones at Echague, 
Isabela. Nasawi si Ka Cely sa isang labanan sa Baran- 
gay Kalatbagen, Dipanung, Echague noong Abril 16, 
1972. 

Maaga mang namatay si Ka Cely, patuloy siyang 
nagsisilbing inspirasyon, laluna sa mga batang upi- 
syal, sundalo at tauhan ng AFP at PNP na naghahanap 
ng pagbabago sa lipunan. 

Ang kanyang halimbawa ang itinataguyod ng mga 
lumalahok sa Lt. Crispin Tagamolila Movement (LCTM), 
isang rebolusyonaryong kilusan na umuugnay, humihi- 
mok at nag-oorganisa sa hanay ng mga sundalo at pu- 
lis ng reaksyunaryong sandatahang lakas. Sa diwa rin 
ng LCTM, maraming mga upisyal, sundalo at pulis ang 
nakakaugnayan ng rebolusyonaryong kilusan bilang 
mga kaibigan at alyado sa loob ng AFP at PNP na tu- 
mutulong sa maraming paraan sa pagpapalakas ng 
BHB at pagsusulong ng rebolusyon. 

Sa harap ng nagpapatuloy na mga kundisyong 
nagtulak noon kay Lieutenant Tagamolila na tahakin 
ang rebolusyonaryong landas, patuloy din ang pagka- 
mulat ng maraming mga katulad niyang batang upi- 
syal ng AFP. Tiyak na darami pa ang magpapasyang su- 
mapi o umugnay at makipagtulungan sa tunay na huk- 
bo ng mamamayan. Nakahanda ang BHB na tanggapin 
sa hanay nito, bilang mga kawal at kumander, ang ma- 
rami pang katulad ni Lt. Crispin Tagamolila na nagpas- 
yang itutok ang kanilang mga baril sa naghaharing uri 
at hindi laban sa inaaping mamamayan. ABI 

ni Kasamang Stalin sa ngalan uma- 
no ng paglaban sa “kulto ng perso- 
nalidad.” Pinasinayaan nito ang 
penomenon ng modernong rebisyu- 
nismo laban sa proletaryong dikta- 
dura at inilagay ang Soviet Union 
sa landas ng kapitalistang panu- 
numbalik. 

Nagpalaganap ito ng populis- 
mong burges sa pamamagitan ng 
mga konseptong “partido ng buong 
bayan” at “estado ng buong bayan” 
at pasipismong burges sa mga ka- 
isipang “mapayapang transisyon,” 
“mapayapang kompetisyon” at 
“mapayapang pakikipamuhay.” Ki- 
nasangkapan nito ang modernong 
rebisyunismo upang bagbagin at 
pailalim na sirain ang pandaigdi- 
gang kilusang komunista. Itinulak 
nito ang “mapayapang pakikipamu- 
hay” bilang pangkalahatang linya 
upang labanan ang proletaryong 
internasyunalismo at atakehin ang 
pandaigdigang kilusang komunista 
at mga kilusan para sa pambansang 
paglaya. 

Sa pamumuno ni Kasamang Mao 
Zedong, maagap na inilabas ng 
Partido Komunista ng China noong 
Abril 1956 ang editoryal ng Peo- 
ple's Daily na pinamagatang “Hing- 
gil sa Istorikong Karanasan ng Dik- 
tadura ng Proletaryado.” Ipinag- 
tanggol nito ang teorya at praktika 
ng Marxismo-Leninismo laban sa 
linya ng modernong rebisyunis- 
mo. Tinuligsa nito ang mga rebi- 
syunista sa pagkakalat ng kali- 
tuhan sa pandaigdigang kilu- 
sang komunista at pang-uu- 
pat ng kaguluhan at pag- 
aalsa laban sa sosyalis- 
tang adhikain sa Po- 
land, Hungary at 
iba pang lugar sa 
Eastern Europe. 

Itinulak ng 
delegasyon ng 
Partido Komunista 
ng China ang lin- 
yang anti-rebisyu- 
nista sa mga pu- 


ANG BAYAN Marso 7, 2006 


long sa Moscow ng mga partido ko- 
munista at partidong manggagawa 
noong 1957 at 1960. Matapos ito, 
pinuna at itinakwil nito ang nag- 
iibayong pag-iral ng monopolyong 
burukratang-kapitalismo at sosyal- 
imperyalismo sa ilalim ng malawig 
na rehimen ni Brezhnev. Nagpang- 
gap na sosyalismo ang monopol- 
yong burukratang kapitalismo ha- 
bang nagsasabwatan naman ang 
mga burukrata at negosyante sa 
pagnanakaw sa pang-estadong sek- 
tor ng ekonomya. Sa ugnayang in- 
ternasyunal, ang mga rebisyunis- 
tang Soviet ay naging sosyalista sa 
salita at imperyalista sa gawa. 
Hindi nagpakasapat si Kasa- 
mang Mao sa pagpuna sa moder- 
nong rebisyunismo sa paglitaw at 
paglaki nito sa Soviet Union at iba 
pang bansa sa blokeng Soviet. Pi- 
nag-aralan at sinuri niya ang pag- 
laki ng modernong rebisyunismo sa 
China, na lumitaw kapwa mula sa 
mga lokal na salik at mga implu- 
wensyang panlabas. Kaya, inilun- 
sad niya ang Dakilang Proletaryong 
Rebolusyong Pangkultura upang 
isulong ang teorya ng nagpapatu- 
loy na rebolusyon sa ilalim ng pro- 
letaryong diktadura. Layunin ni- 


PAG 


tong labanan ang rebisyunismo, 
hadlangan ang panunumbalik ng 
kapitalismo at konsolidahin ang 
sosyalismo. 

Habang nabubuhay si Kasa- 
mang Mao, napamunuan niya ang 
proletaryado at sambayanang Tsino 
sa sunud-sunod na tagumpay sa 
Dakilang Proletaryong Rebolusyong 
Pangkultura sa kabila ng malala- 
king balakid at makapangyarihang 
mga kalaban. Ngunit di naglaon 
pagkamatay niya, inagaw ng mga 
kaaway ng proletaryado at samba- 
yanang Tsino ang poder at binalig- 
tad ang kanyang proletaryong lin- 
yang rebolusyonaryo sa pagsusu- 
long ng sosyalistang rebolusyon at 
konstruksyon. Mula noon, ibayong 
tinahak ng China ang landas ng ka- 
pitalistang panunumbalik. 

Ang ganap na panunumbalik ng 
kapitalismo sa China ay nagpapatu- 
nay sa kawastuan ng turo ni Kasa- 
mang Mao na ang sosyalismo ay 
mabibigo oras na manaig ang rebi- 
syunistang linya sa namumunong 
partido komunista o partidong 
manggagawa at sa kalauna'y mag- 
tatagumpay ang burgesya sa loob 
ng partido at estado sa pag-agaw 
sa poder at pagbabagsak sa prole- 
taryado. Nag-iwan si Kasamang 


Unang handog ng Sine Proletaryo 


itong Marso 1, inilabas ng Sine Proletaryo ang bidyong “People 
Power” na tumatalakay sa nagpapatuloy na pakikibaka ng ma- 
mamayang Pilipino para ibagsak ang rehimen ni Gloria Macapagal- 
Arroyo. 


Ang Sine Proletaryo ang bagong bisig sa video production ng 
Kawanihan sa Impormasyon ng Partido Komunista ng Pilipinas. Ang 
“People Power” ang unang labas ng Signos, na magiging regular na 


programa ng Sine Proletaryo. 


Ang kulang-kulang 20 minutong produksyon ay pinalalaganap sa 


anyong VCD. 


Mao ng isang pamanang magaga- 
mit natin sa pagbaka at pagbigo sa 
modernong rebisyunismo at sa hi- 
git na pagpapaunlad sa mga pwer- 
sa ng sosyalismo. 

Sa buong taong 2006, dapat ta- 
yong maglunsad ng pangkalaha- 
tang mga kampanya at partikular 
na mga aktibidad para sa eduka- 
syong teoretikal at pulitikal. Dapat 
nating harapin ang usapin ng mo- 
dernong rebisyunismo bilang pina- 
kamakamandag na kaaway ng rebo- 
lusyonaryong adhikain ng sosyalis- 
mo. Dapat nating muling pagtiba- 
yin ang mga akda at praktikal na 
pagsisikap ni Kasamang Mao at la- 
hat ng rebolusyonaryong proletar- 
yado sa pagtataguyod ng Marx- 
ismo-Leninismo at bakahin ang 
modernong rebisyunismo. Dapat 
nating ipagtanggol ang mga ta- 
gumpay nina Kasamang Stalin at 
Kasamang Mao sa sosyalistang re- 
bolusyon at konstruksyon. 

Dapat nating muling pagtibayin 
ang rebolusyonaryong linya at 
praktika ni Kasamang Mao ng nag- 
papatuloy na rebolusyon sa ilalim 
ng proletaryong diktadura sa pama- 
magitan ng Dakilang Proletaryong 
Rebolusyong Pangkultura. Dapat 
nating kundenahin ang pagkakanu- 
lo ng maka-kapitalistang Tsino sa 
sosyalismo at sa proletaryong lin- 
yang rebolusyonaryo ni Kasamang 
Mao. Dapat nating labanan ang 
iba't ibang tendensyang rebisyu- 
nista na lumilihis sa syentipikong 

esensya ng Marxismo-Leninismo- 
Maosimo at sa kongkretong pagla- 
lapat nito sa rebolusyonaryong 
praktika. Maisasagawa natin ito sa 
paglaban hindi lamang sa mga tra- 
disyunal na tendensyang rebisyu- 
nista, klasiko at moderno, kundi 
maging sa mga su- 
munod na tipo tulad 
ng Hoxaismo at 
Trotskyismo, na 
nagdadala ng rebi- 
syunismo sa likod 
ng ultra-Kaliwang 
mukha. 

Dapat nating N 
muling pagtibayin | 
ang ating determi- 
nasyon at pagsisi- E 
kap na tupdin ang istorikong mi- 
syon ng proletaryado na isulong 
ang sosyalistang rebolusyon at 
konstruksyon. Lahat ng kasamaang 
bumalot sa bansang dating nasa 
pamumuno ng mga rebisyunista ay 
dapat na magpaalab sa ating ka- 
pasyahang itaguyod ang Marxismo- 
Leninismo-Maoismo laban sa mo- 
dernong rebisyunismo at isulong 
ang rebolusyonaryong adhikain ng 
sosyalismo. 

Nang pansamantalang magta- 
gumpay ang modernong rebisyu- 
nismo laban sa Marxismo-Leninis- 
mo at proletaryong diktadura, na- 
kapaglunsad ang monopolyong ka- 
pitalismo sa pamumuno ng imper- 
yalismong US ng pinakamalulupit 
na atake laban sa proletaryado at 


EN pe fA 
w ~ a 
UNR TA 


aping mamamayan, katulad ng glo- 
balisasyon ng “malayang pamili- 
han”, rasismo, panunupil at dig- 
mang agresyon. Bilang tugon sa 
pagtindi ng pang-aapi at pagsasa- 
mantala, pinaiigting ng proletarya- 
do at mamamayan ang kanilang 
paglaban sa pamamagitan ng ar- 
madong pakikibaka at iba pang 
anyo ng paglaban. 

Internasyunalistang tungkulin 
ng mga partidong Marxista-Leni- 
nista-Maoista na magkaisa at puka- 
win, organisahin at pakilusin ang 
proletaryado at mamamayan sa ka- 
ni-kanilang mga bansa at sa buong 
mundo sa paglaban para sa pam- 
bansang paglaya, demokrasya at 
sosyalismo laban sa imperyalismo, 
rebisyunismo at reaksyon. Sa pa- 
mamagitan ng pagdiriwang sa 50 
taon ng pakikibaka 
laban sa modernong 
rebisyunismo, muli 
naming pinagtiti- 
bay ang aming pa- 
ninindigan na mag- 
punyagi sa rebolu- 
syonaryong pakiki- 
baka at magsikap 
na kamtin ang pa- 
palaking mga ta- 
gumpay sa gabay 
ng Marxismo-Leninismo-Maoismo. 

Itaguyod, ipagtanggol at isu- 
long ang mga turo nina Marx, En- 
gels, Lenin, Stalin at Mao! 

Isulong ang rebolusyon laban 
sa imperyalismo, rebisyunismo at 
reaksyon! 

Parangalan ang Dakilang Prole- 
taryong Rebolusyong Pangkultura! 

Mabuhay ang proletaryong in- 
ternasyunalismo! 

Mabuhay ang Marxismo-Leni- 
nismo-Maoismo! 


Mga paunang lumagda: 

Partido Komunista ng India 
(Maoista): Partido Komunista ng 
Pilipinas: Partido Komunista ng 
Turkey / Marxista-Leninista, Ligang 
Komunista ng Indonesia 

SA IBAYONG DAGAT KP 
Kababaihan ng China, pinalaya ng rebolusyon 


pay ng pambansa-demokratiko at sosyalistang rebolusyon sa Chi- 


À ng pagpapalaya sa kababaihan ay isa sa mga ibinunga ng tagum- 


na sa pamumuno ng Chinese Communist Party (CCP). 


Lubos na kinilala at pinahala- 
gahan ng CCP ang papel ng kaba- 
baihan, kapwa sa pagsusulong ng 
rebolusyon para wakasan ang da- 
ting mapang-aping sistemang ma- 
lakolonyal at malapyudal at ng so- 
syalistang rebolusyon at konstruk- 
syon. Ayon kay Mao Zedong, taga- 
pangulo ng CCP at dakilang gurong 
Marxista-Leninista: “Kapag nag-ak- 
las ang kababaihan sa buong ban- 
sa, magtatagumpay ang rebolu- 
syong Tsino.” 

Bago ang rebolusyon, napaka- 
baba ng katayuan ng kababaihang 
Tsino sa lipunan. Ayon kay Kasa- 
mang Mao, kung ang kalalakihang 
Tsino mula sa uring anakpawis sa 
panahong iyon ay dinodomina ng 
tatlong awtoridad—pulitikal na 
awtoridad ng estado, awtoridad ng 

angkan at pamilya at 
awtoridad ng re- 
lihiyon—ang 
kababaihang 
Tsino ay 

dominado ng ikaapat pa—ang aw- 
toridad ng kalalakihan. 

Sa lumang China—bago ang ta- 
gumpay ng bagong demokratikong 
rebolusyon—walang makabulu- 
hang papel ang kababaihan sa pro- 
duksyon. Halos wala silang papel 
sa industriya. Lubhang minamaliit 
ang papel nila sa produksyong 
agrikultural. Dahil sa kawalan ng 
kapangyarihan sa produksyon, iti- 
nuturing silang mababa sa antas ng 
kalalakihan at wala silang kapang- 
yarihang mag-ari, mangasiwa, 
magpasya at mamuno. 

Ang mga lupain sa China noon 
ay monopolisado ng malalaking pa- 
nginoong maylupa. Subalit higit pa 
sa kalagayang ito, walang karapa- 
tang magmay-ari o mamahala sa 
lupa ang kababaihan. Tanging sa 
mga lalaki lamang ipinamamana at 


J asawa (concubine). 


ipinamamahala ang mga lupain ng 
kanilang mga ama. 

Kalakaran na ang kababaihan 
ay pambahay lamang. Halos wala 
silang pinagkaiba sa alipin. Ang 
mga ina ay para lamang sa pag- 
aalaga ng mga anak, at sila at ang 
kanilang mga anak na babae ay pa- 
ra lamang sa pag-aasikaso ng mga 
gawaing bahay at mga gawaing tu- 
lad lamang ng pangangalaga ng 
mga hayop sa bakuran at paghaha- 
bi. Hindi rin sila pinag-aaral. Hindi 
sila ipinapaloob sa sosyal na aspe- 
to ng pamumuhay. Halimbawa, 
kung ang mahihirap ay bawal sa 
mga handaan sa templong anses- 
tral, lalong bawal doon ang kaba- 
baihan. 

Pwersado silang magpakasal sa 
lalaking pinili ng kanilang mga ma- 
gulang at ng mga tagapares 
(matchmaker). Wala silang karapa- 
tang muling mag-asawa kapag 
nabyuda sila. Sa kabilang banda, 
malaya ang mga lalaki na palitan 

sila o kumuha ng ibang babae 
at ibahay ang mga ito kasama 
ang unang asawa. Ang pagbi- 
li ng babaeng ibabahay ay 


karaniwang ginagawa ng mga 
i panginoong maylupa. Karani- 
Iy wang galing sa pinakamahihirap 


na pamilya ang mga karagdagang 
Ang concu- 
bine ay hindi itinuturing na par- 
te ng pamilya, o hindi kiniki- 
lalang ina kahit magkaanak 
siya sa bahay na iyon. 
Kapag ang mga asawang 
babae ay tumanda, nagka- 
sakit o kaya'y sa tingin ng 
lalaki ay wala nang silbi, 
maaaring basta na la- 
mang silang paalisin sa 
bahay. Tulad ng lupa, 
pag-aari at kalakal ang 
turing ng mga panginoong 

maylupa sa kababaihan. Ang pag- 
kuha ng panginoong maylupa ng 
anak na babae ng mga magsasaka 
bilang concubine ay paraan upang 
lalong makontrol ang mga magsa- 
sakang kanyang nasasakupan. 


Mga tagumpay ng kababaihang 
Tsino 

Bago pa ang pormal na paha- 
yag hinggil sa pagkakatatag ng 
People's Republic of China noong 
Oktubre 1, 1949, pormal nang isi- 
nadokumento sa Common Program 
of The Chinese People's Political 
Consultative Conference (CPPCC) 
na pinagtibay sa Unang Sesyong 
Plenaryo ng CPPCC noong Setyem- 
bre 29, 1949 sa Beijing ang pagpa- 
pahalaga at pag-angat sa katayuan 
ng kababaihan. Nakalagay bilang 
pang-anim na artikulo ng doku- 
mento ang probisyong: 

“Wawasakin ng People's Repub- 
lic of China ang pyudal na siste- 
mang umaalipin sa kababaihan. Bi- 
bigyan sila ng karapatang kapantay 
ng sa kalalakihan sa larangan ng 
pulitika, ekonomya, kultura, eduka- 
syon at sa lipunan sa pangkalaha- 
tan. Isasakatuparan din ang kara- 
patan sa pag-aasawa kapwa ng ka- 
babaihan at kalalakihan.” 

Malawakang isinapraktika sa 
buong China ang mga programang 
nag-angat sa katayuan ng kababai- 
han sa iba't ibang larangan ng ka- 
nilang lipunan. 

Sa produksyon. Sa pagkakata- 
tag ng People's Republic of China, 
inilunsad ang repormang agraryo 
sa China. Kabilang ang kababaihan 
sa mga nakinabang sa lupang ipi- 
namahagi ng bagong gubyerno. Sa 
kasunod na pagsusulong ng papa- 
taas na antas ng kooperasyon 
hanggang sa kolektibisasyon at 
pagtatransporma bilang pampubli- 
kong pag-aari ng mga kasangkapan 
sa produksyon sa panahon ng so- 
syalistang konstruksyon, nabig- 

yang-daan ang higit pang paglahok 
ng kababaihan sa produksyon. 

Milyun-milyong kababaihang 
Tsino, na sa loob ng ilang siglo ay 
nakakulong lamang sa kanilang 
mga tahanan, ang lumahok sa ko- 
lektibong gawain sa produksyon. 
Dahil sa kapangyarihang dulot ng 
kanilang kakayahang makapag-am- 
bag sa produksyon ng lipunan, ma- 
bilis na tumaas ang katayuan ng 
mga babaeng Tsino sa kanilang 
mga pamilya, angkan, komunidad 
at sa lipunan. At di tulad ng dati, 
patuloy na lumawak ang kanilang 
pananaw at kaalaman kasabay ng 
paglawak ng kanilang mga gawain 
at pagtaas ng antas at silbi nila sa 
lipunan. 

Sa Pambansang Programa para 
sa Pagpapaunlad ng Agrikultura 
(National Program for Agricultural 
Development) sa panahon na ng 
sosyalistang konstruksyon sa China 
mula 1956, bukod sa pagbibigay ng 
takdang bilang ng araw sa kababai- 
han ng kanilang paglahok sa mga 
gawain sa agrikultura, nakasaad rin 
ang prinsipyo ng “parehong kita 
kapalit ng parehong trabaho” sa 
kababaihan kahit saan man sila 
magtrabaho, kasabay ang pagsasa- 
alang-alang din sa kanilang kalusu- 
gan. 

Partikular ding nakasaad sa 
Common Program ang probisyon 
hinggil sa pangangalaga sa espe- 
syal na interes o pangangailangan 
ng kababaihan sa mga pagawaan. 

Dahil sa pagpapahalaga ng 
gubyernong bayan sa papel ng ka- 
babaihan, mula sa napakababang 
antas ng partisipasyon, ang bilang 
ng mga babae sa kanayunan na ka- 
lahok sa produksyon ay umabot na 
sa 70% sa simula ng pagyabong ng 
sosyalismo noong 1958. At sa ka- 
lunsuran naman, tumaas tungong 
3.3 milyon (550% pagtaas mula 
noong 1949) ang bilang ng kaba- 
baihang manggagawa sa panahon 


ding iyon. 

Pagpapasya, pamumuno, ka- 
rapatang makapaghalal at maha- 
lal. Malaking tagumpay para sa ka- 
babaihan na sa unang sesyong ple- 
naryo pa lamang ng CPPCC noong 
1949, may 69 na babaeng kalahok 
(10.4% ng kabuuang delegasyon). 
Kinatawan ng mga ito ang kababai- 
han sa buong China sa pulong kung 
saan pinag-usapan ang konstruk- 
syon ng bansa. Nahalal sa mahaha- 
lagang pusisyon sa plenaryo ang 
ilang babaeng delegado. Lumawak 
pa ang partisipasyon dito ng kaba- 
baihan sa mga sumunod pang taon. 

Sa Electoral Law of the People's 
Republic of China na pinagtibay 
noong 1953, isinabatas ang pantay 
na karapatan ng mga babae na lu- 
mahok sa eleksyon. Sa eleksyong 
lokal na inilunsad sa taong ito, ma- 
higit 90% ng kababaihan ang bu- 
moto at umabot sa 17% ng mga 
nahalal ang mga babae. Sa hala- 
lang kaagad na kasunod para sa 
mga kinatawan sa National People's 
Congress, umabot sa 12% ng mga 
nahalal ay mga babae. Sa hanay ng 
mga pambansang minorya na da- 
ting pinakakonserbatibo at ma- 
pang-api sa usapin ng kababaihan, 
11% ng kabuuang kinatawan ay 
mga babae. 

Edukasyon. Ibayong tumaas 
ang antas ng literasiya sa hanay ng 
kababaihan. Bago ilunsad ang re- 
bolusyon, 90% ng kababaihang Tsi- 
no ang hindi marunong magsulat 
at magbasa. Inilunsad ng bagong 
gubyernong bayan ang malawakang 
kampanya para itaas ang antas ng 
literasiya, edukasyon at kultura. 
Nagkaroon ng mga pag-aaral sa ga- 
bi at pati na rin sa mga oras sa 
araw na libre ang mga manggaga- 
wa. Pagsapit ng 1958, ang mga 
pag-aaral sa kanayunan at kalunsu- 
ran ay nagbunga ng 16 na milyong 
kababaihang natutong magbasa. 

Kasal at pag-aasawa. Binuo 

ang bagong Batas sa Pag-aasawa 
ng 1950 na kumilala sa malaya at 
pantay na karapatan ng mga babae 
at lalaki sa pag-aasawa batay sa 
pagmamahalan, monogamya (pag- 
kakaroon ng isang asawa lamang) 
at nagbigay-proteksyon sa mga le- 
hitimong karapatan ng mga babae 
at bata. Ibinasura ng batas na ito 
ang pyudal na sistema sa pag-aasa- 
wa sa China noon kung saan kala- 
karan ang inareglo at pwersahang 
pagpapakasal at superyoridad ng 
lalaki sa babaeng asawa at mga 
anak. Isinulong din ng batas na ito 
ang pantay na karapatan ng mag- 
asawa sa pag-aari at diborsyo. Sig- 
nipikanteng bumaba ang pambu- 
bugbog sa mga babaeng asawa at 
iba pang klase ng pagmamalupit. 
Nagbunga rin ito ng pagpapawa- 
lambisa sa malaking bilang ng pi- 
nilit at mapang-aping mga kasal sa 
lumang balangkas hanggang sa tu- 
luyan nang nawasak ang libong-ta- 
ong sistema ng pyudal na pag- 
aasawa. 

Kalusugan. Ikinampanya at isi- 
nulong ang planadong panganga- 
nak upang pangalagaan ang kalu- 
sugan ng kababaihan. Gayundin, 
paraan ito upang mabigyan ng mas 
malaking pagkakataon at oportuni- 
dad ang kababaihan na lumahok sa 
gawain at ugnayan sa lipunan at 
makapag-aral at di lamang matali 
sa panganganak at pag-aalaga ng 
mga bata. (Bukod pa ito sa layu- 
ning maplano ang ekonomya batay 
sa angkop na paglaki ng popula- 
syon sa layuning sapat ang pagka- 
in, trabaho at seguridad para sa 
mamamayan.) 

Pagbabawal sa prostitusyon. 
Kaagad na ipinagbawal ng PRC ang 
prostitusyon sa China. Sa buong 
China, inilunsad ang kampanya la- 
ban sa prostitusyong bumiktima ng 
libu-libong babae. Ipinasara ang 
mga bahay-prostitusyon. Ginamot 
ang mga maysakit na babaeng 

prostityut. Binigyan sila ng pag- 
aaral, tinulungang mamuhay nang 
normal at binigyan ng oportunidad 
na makakita ng ibang hanapbuhay. 
Sa loob lamang ng maikling pana- 
hon sa sosyalistang konstruksyon 
ng China, kaagad na nawasak at 
nabura ang prostitusyon sa bansa. 

Sa proseso ng paglulunsad ng 
rebolusyon sa China at sa pana- 
hong nakamit nila ang tagumpay, 
nakalaya at napahalagahan ang ka- 
babaihang Tsino at nakamit nila 
ang pagtataas ng kanilang katayu- 
an sa pamilya, angkan, komunidad 
at sa buong lipunan. Binaklas ang 
makaluma, pyudal at patriyarkal na 
sistemang ilang siglong yumurak sa 


mga karapatan at dignidad ng mga 
babae sa China. 

Nagkamit ang kababaihan ng 
kapangyarihan, pagtaas ng kani- 
lang mga kakayahan at pantay na 
paghahok sa pampulitika, pang- 
ekonomya, siyentipiko-edukasyu- 
nal-kultural at iba pang aspeto ng 
buhay panlipunan sa China. Isinu- 
long ang kultura ng pagkakapan- 
tay-pantay. Ipinakita ng karanasan 
sa China na tanging sa pagtata- 
gumpay ng pambansa-demokratiko 
at sosyalistang rebolusyon mapa- 
pasakamay ng kababaihan ang ga- 
nap na paglaya kasabay ng lahat 
ng iba pang mamamayan sa lipu- 
nan. AB] 


Pagbisita ni Bush sa India 
at Pakistan, sinalubong 


ng mga protesta 


K T para kay Bush!” ” 


Bush, mamamatay-tao; umuwi ka 


na!” Ito ang sigaw ng daan-libong mamamayan ng India at 


Pakistan paglapag ni Pres. George W. Bush ng US sa kanilang bansa 
noong unang linggo ng Marso. Tumungo si Bush sa India noong Mar- 
so 1-3 at sa Pakistan noong Marso 4 at 5 sa kanyang pinakaunang 
upisyal na pagbisita sa dalawang bansa. 

Sa kanyang pagbisita sa India, nilayon ni Bush na kunin ang 
simpatya ng mamamayan lalupa't may estratehikong kahalagahan 
ang bansang ito sa usaping pulitiko-militar sa Asia at buong mun- 
do. Ngunit sarisaring protesta ng libu-libong mamamayan ang su- 
malubong sa kanya. Umabot sa 100,000 ang dumalo sa demonstra- 
syon sa plasa ng Central New Delhi sa India. Kabilang sa tinutulan 
sa aksyong protesta ang mga mapandigmang patakaran ng gubyer- 
nong US at ang pananalakay at pananakop nito sa Iraq at Afghan- 
istan. 

Tumuloy sa Pakistan si Bush sa kabila ng pambobomba sa kani- 
lang embahada doon noong Marso 2 na ikinasawi ng tatlo nitong 
empleyado. Tulad sa India, malawak din ang mga kilos protesta na 
sumalubong kay Bush sa Pakistan. Sa sobrang takot dito ni Bush at 
kanyang tuta na si Pres. Pervez Musharraf, ipinahuli at ipinakulong 
nila ang isang lider ng oposiyon at 350 aktibista na bumabatikos sa 
US. Napilitang lumapag sa Islamabad (kabisera ng Pakistan) ang 
eroplanong sinasakyan ni Bush nang patay ang ilaw sa gitna ng na- 
pakahigpit na hakbanging panseguridad. Kaagad siyang nagtago sa 
embahada ng US doon. ABI 

Pinakahuling mga kaso ng pasistang panunupil 


HINDI kukulangin sa 17 katao na sa iba't ibang dako 
ng Pilipinas ang pinaslang mula Enero sa walang hum- 
pay na pasistang kampanya ng rehimeng Arroyo laban 
sa mga progresibong organisasyon at partido at mga 
sibilyang pinaghihinalaang tagasuporta ng rebolusyo- 
naryong kilusan. Isang progresibong lider din ang di- 
nukot at di pa natatagpuan. 

Dinukot ng ilang armadong lalaki noong gabi ng 
Marso 3 sa Baler, Aurora si Joey Estriber, 35, 
pangkalahatang kalihim ng Bagong Alyansang Maka- 
bayan (BAYAN) sa prubinsya. Ayon sa mga nakasaksi, 
tinutukan siya ng baril at pwersahang isinakay sa 
isang pulang Kia Besta van na walang plaka. Mga ele- 
mento ng 48th IB ang hinihinalang dumukot kay Es- 
triber. Hanggang ngayon ay hindi pa siya natatagpu- 
an at pinangangambahang patay na. 

Sa Quezon, walang awang pinaslang ng death 
squad ng rehimen noong Pebrero 28 si Napoleon Por- 
nasdoro, 45, guro ng Quezon National High School at 
pinuno ng Southern Tagalog Teachers for Development 
(STATEMENT). Kasapi rin si Pornasdoro ng National 
Council ng Alliance of Concerned Teachers (ACT) at da- 
ting upisyal ng BAYAN-Quezon. 

Sa Northern Samar, dinukot, binugbog at pinatay 
ng mga elemento ng 20th IB noong Pebrero 25 ang si- 
bilyang si Jose Agas, 65 sa Barangay E. Duran, Bobon 


matapos ang serye ng mga labanan sa pagitan ng mi- 
litar at Bagong Hukbong Bayan. Pinatay din noong 
Pebrero 27 ng mga pinaghihinalaang militar si Oswal- 
do Galos, barangay kapitan ng Trujillo, Bobon at 
myembro ng Bayan Muna. Mahigit 2,000 katao na ang 
sapilitang nagbakwit mula nang simulan ng 20th IB, 
82nd Recon Coy at 63rd IB noong Pebrero 9 ang ma- 
lawakang operasyong militar at paglabag sa mga kara- 
patang-tao ng mamamayan sa Bobon, Lope de Vega at 
Catarman sa Northern Samar at sa Oquindo District, 
Calbayog sa Samar. 

Samantala, iniulat ni Jorge “Ka Oris” Madlos, taga- 
pagsalita ng NDF-Mindanao, na mula Enero ng taong 
ito ay umabot na sa 14 na lider masa sa isla ang pi- 
napaslang ng mga armadong galamay ng papet-pasis- 
tang rehimeng Arroyo. Kabilang dito ang tatlong lider 
ng komunidad sa Makilala, North Cotabato, isang lider 
ng samahang transportasyon sa Davao City; at 10 li- 
der magsasaka--isa sa Cagwait, Surigao del Sur: tatlo 
sa San Luis, Agusan del Sur: isa sa Bislig City, isa sa 
Kitcharao, Agusan del Norte: at apat sa Cecilia, Bayu- 
gan, Agusan del Sur. 

Sa Cagayan de Oro, nilooban at hinalughog noong 
gabi ng Marso 6 ng mga pinaghihinalaang tropa ng 
4th ID ang upisina ng Bayan Muna-Northern Minda- 
nao. 


Kawalang-aksyon ng gubyerno, 
binatikos ng biktima ng panggagahasa 


NAGSALITA sa harap ng masmidya 
nitong Marso 4 ang Pilipinang gi- 
nahasa ng apat na sundalong Ame- 
rikano sa Subic, Zambales noong 
Nobyembre 1, 2005 para batikusin 
ang pagwawalambahala sa kan- 
yang kaso ng rehimeng Arroyo. Sa 
isang panayam sa masmidya, sina- 
bi ng biktima na pinangalanang 
“Nicole” ng ABS-CBN na labis ni- 
yang ikinagagalit na mas pinaha- 
halagahan ng rehimen ang "mabu- 
ting relasyon" sa pagitan ng US at 
Pilipinas kaysa sa paghahabol ng 
hustisya sa kanyang kaso. 
Tinuring niyang pagpapagan- 
dang-imahe at pagtatakip sa mga 
panghihimasok at mga krimen nila 
sa bayan lamang ang paglahok ng 

mga sundalong Amerikano sa 
search and rescue operations sa 
Guinsaugon, St. Bernard, Southern 
Leyte na tinamaan ng landslide. 
Hiniling niya sa gubyernong Arro- 
yo na igiit nito ang kustodiya sa 
apat na akusadong sundalong 
Amerikano sa halip na ipaubaya la- 
mang sa mga awtoridad ng US ang 
paghawak sa kanila. Pormal na isi- 
nuko ng gubyernong Arroyo sa US 
noong Enero ang karapatan nitong 
hawakan ang mga akusado. Pina- 
bulaanan din ng biktima ang mga 
kumakalat na balita na nabayaran 
na siya para iatras ang reklamo. 
Aniya, ipupursigi niya ang kaso ka- 
hit hindi pa siya tulungan ng gub- 
yerno. 


Magwawalis ng MMDA, 
nagprotesta 


UMABOT sa 200 magwawalis na 
kawani ng MMDA (Metro Manila 
Development Authority) ang nag- 
protesta nitong Marso 5 dahil sa 
mahigit isang taon nang pagkaan- 
tala ng kanilang Cost-of-Living Al- 
lowance (COLA). Tumayo sila sa 
gitna ng haywey at hinarang nang 
20 minuto ang mga sasakyan sa 
EDSA malapit sa upisina ng MMDA 
sa Magallanes, Makati City. Ang 
protesta ay pinamunuan ng kani- 
lang organisasyong Sakamay, na 
kasalukuyang  nakikipagnegosa- 
syon sa MMDA para sa isang Col- 
lective Negotiating Agreement 
(CNA). Mayroong humigit-kumu- 
lang 1,000 magwawalis sa ilalim 
ng MMDA. 

Labanan ang teroristang paghahari 


ng rehimeng Arroyo 


akaraan lamang ang isang linggo, napilitan si 
M Gloria Arroyo na bawiin nitong Marso 3 ang 

kanyang idineklarang proklamasyon na nag- 
pailalim sa buong bansa sa "state of emergency." 
Ayon sa kanyang mga alipures, napawi na umano sa 
kalakhan ang banta sa seguridad ng bansa. Idineklara 
niya ang Presidential Proclamation 1017 noong Pebre- 
ro 24. 

Ang totoo, sinalubong ng malawakan at mariing 
pagtuligsa ang PP 1017 sa loob at labas ng Pilipinas. 
Kinwestyon ang ligalidad ng deklarasyon. Pinabula- 
anan ang mga sinasabing batayan nito. Sinuway ang 
mga pagbabawal sa rali at iba pang pagpuprotesta. 
Lalong lumawak ang paglaban ng mamamayan at mga 
panawagang patalsikin si 


Arroyo. 

Ginawa ni Arro- 
yo ang pabalat-bu- 
ngang pagbawi sa 
PP 1017 dahil na- 
hirapan itong ha- 
rapin ang ma- 
lawakang bati- 
kos, at upang 
unahan ang anu- 1 
mang posibleng pasya 
ng Korte Suprema tung- 
kol dito. Subalit patuloy 
ang kanyang panlilinlang, pagsisinu- 
ngaling at paniniil. Wala itong pinagkaiba sa huwad 
na pagpapawalambisa ni Marcos sa batas militar nang 
ideklara niya ang “normalisasyon” noong 1981. 


Pasismo sa ilalim ng 
Proclamation 1017 


Mga tampok sa 
isyung ito... 

Tugon ng BHB sa 
Proclamation 1017 


Kasunod ng palabas na pagbawi sa PP 1017, idi- 
neklara ni Arroyo at kanyang mga tauhan na patuloy 
nitong tutugisin ang diumano'y mga “kasabwat sa ku- 
deta.” Kasabay nito'y inilabas ang mga mapanindak na 
regulasyon para sa masmidya upang tiyaking ito'y su- 
sunod sa mga “pamantayan” ng rehimen. Patuloy na 
target ng mga hakbanging mapanupil ang malawak na 
nagkakaisang prente ng mga patriyotiko, demokratiko 
at progresibong pwersa at iba pang pwersang lumala- 
ban sa rehimen. 

Nagbabanta ang rehimen na ibabalik nito ang PP 
1017 o katulad nito “kapag hinihinging muli ng kala- 
gayan.” Patuloy ang malawakang pasistang kontra- 

opensiba ng naghaharing papet at pasis- 
tang rehimeng Arroyo para panatilihin 
ang sarili sa poder at ipataw ang mas 


“People Power,” 
unang handog ng Sine 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


